**Sajtóközlemény**

**Tárlatvezetés telefonnal**

2022. február 21.

**Új multimédiás alkalmazás segítségével látogatható több szombathelyi múzeum kiállítása. A Savaria Múzeumban, a Smidt Múzeumban, az Iseum Savariensében, a Romkertben és a Vasi Skanzenben is használható már az a Guide Now applikációs rendszer, amelyet bárki letölthet a saját eszközére. A korszerű tárlatvezető rendszert az Európai Unió 3.000.000 forintos vissza nem térítendő támogatásával építette ki a Savaria Megyei Hatókörű Városi Múzeum.**

A Savaria Megyei Hatókörű Városi Múzeum tagintézményeiben mostantól rendelkezésre áll a 21. századi igényeknek megfelelő multimédiás tárlatvezető rendszer. A látogatók saját mobiltelefonjukra vagy tabletjükre tölthetik le az applikációt, amelyben az adott kiállításhoz kapcsolódó információkat találnak. Az általános, összefoglaló/bevezető ismeretek mellett az egyes műtárgyakról is többet tudhatnak meg, mint a kihelyezett feliratokból: leírások, hangfelvételek, fotók szolgálják a minél teljesebb élményszerzést.  
Az alkalmazás révén a látogatók a saját mobiltelefonjukon keresztül férnek hozzá a kapcsolódó több száz médiatartalomhoz, így nincs szükség újabb speciális eszközökre, sorban állásra és kiszolgáló személyzetre. Az applikáció révén még személyesebb élményhez jutnak, ráadásul a saját tempójuknak és érdeklődésüknek megfelelően nézhetik végig a kiállítást. A látogatók eszközeit a bejáratnál elhelyezett apró szerver szolgálja ki tartalommal WiFi-kapcsolaton keresztül, négy intézményben internetre sincs szükség.

**Projekt azonosítószám:** TOP-7.1.1-16-H-ESZA-2020-01406  
**Kedvezményezett neve:** Savaria Megyei Hatókörű Városi Múzeum  
**Projekt címe:** Guide Now multimédiás tárlatvezető rendszer kiépítése a Savaria Megyei Hatókörű Városi Múzeum tagintézményeiben  
**A projekt befejezési dátuma:** 2021.12.30.  
**A támogatás intenzitása:** 100%  
**A szerződött támogatás összege:** 3.000.000 Ft